smcproject/ml-wiki-sentences huggingface dataset:
1903 ജൂൺ 10-11 രാത്രിയിൽ, കേണൽ ഡ്രാഗുട്ടിൻ ദിമിട്രിജെവിച്ചിന്റെയും മറ്റുള്ളവരുടെയും നേതൃത്വത്തിൽ ഒരു കൂട്ടം സൈനിക ഉദ്യോഗസ്ഥർ രാജകൊട്ടാരം ആക്രമിച്ചു.
ഗൂഢാലോചനയിൽ ഉൾപ്പെട്ട മറ്റ് ഉദ്യോഗസ്ഥരുടെ നേതൃത്വത്തിൽ സേനയെ കൊട്ടാരത്തിന് സമീപം വിന്യസിച്ചു.
കെട്ടിടത്തിന്റെ വൈദ്യുത വിളക്കുകൾ ഓഫ് ചെയ്തതിനെത്തുടർന്ന് ആശയക്കുഴപ്പം ഉണ്ടായപ്പോൾ രാജകീയ ഗാർഡുകൾ ഫലപ്രദമായി പ്രതിരോധിച്ചില്ല.
തുടക്കത്തിൽ ഗൂഢാലോചനക്കാർക്ക് അലക്സാണ്ടറിനെയും ഡ്രാഗയെയും കണ്ടെത്താൻ കഴിഞ്ഞില്ല.
എന്നിരുന്നാലും, രാജാവിന്റെ ഒരു സഹായിയെ പിടികൂടി, ഗൂഢാലോചനയിൽ സഹതാപം കൊണ്ടോ അല്ലെങ്കിൽ സ്വന്തം ജീവനോടുള്ള ഭയം കൊണ്ടോ, അവർ തങ്ങളുടെ കിടപ്പുമുറിയിൽ നിന്ന് ഒരു വലിയ ബിൽറ്റ്-ഇൻ വാർഡ്രോബിൽ ഒളിച്ചിരിക്കുകയാണെന്ന് വെളിപ്പെടുത്തി.
അലക്‌സാണ്ടർ രഹസ്യവാതിൽ ശരിയായി അടച്ചില്ലെന്നാണ് മറ്റൊരു വിവരണം.
ഭാഗികമായി വസ്ത്രം ധരിച്ചെത്തിയ ദമ്പതികളെ ഉദ്യോഗസ്ഥർ വാൾ കുത്തിയും പിസ്റ്റൾ ഷോട്ടുകളും ഉപയോഗിച്ച് കൊലപ്പെടുത്തി, അവരിൽ ചിലർ മദ്യപിച്ചിരുന്നതായി റിപ്പോർട്ടുണ്ട്.
മൃതദേഹങ്ങൾ വികൃതമാക്കുകയും പിന്നീട് കൊട്ടാരത്തിന്റെ ബാൽക്കണിയിൽ നിന്ന് തോട്ടത്തിലെ വളക്കൂമ്പാരത്തിലേക്ക് വലിച്ചെറിയുകയും ചെയ്തു.
ഡ്രാഗയുടെ രണ്ട് സഹോദരന്മാരായ നിക്കോഡിജെ, നിക്കോള എന്നിവരെ ഫയറിംഗ് സ്ക്വാഡ് അതേ ദിവസം തന്നെ വധിച്ചു.
അവലംബം ഉറവിടം പുറംകണ്ണികൾ Draga Mašin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡ്രാഗൺ പഴം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Dragon_fruit ഡ്രാഗൺ പഴം മുഴുവനായും നടുവേ മുറിച്ചും
കള്ളിച്ചെടി വർഗ്ഗത്തിൽ പെട്ട ഒരുകൂട്ടം സസ്യങ്ങളുടെ ഫലങ്ങൾക്കുള്ള പൊതുനാമമാണ് ഡ്രാഗൺ പഴം അഥവാ ഡ്രാഗൺ ഫ്രൂട്ട് അല്ലെങ്കിൽ പിതായ .
ഹൈലോസീറസ് ജനുസ്സിൽ പെട്ട മധുരപ്പിതായ ആണ് ഇവയിൽ പ്രധാനം.
കാഴ്ചയിലുള്ള ഭംഗി പോലെ തന്നെ നിരവധി പോഷകങ്ങൾ അടങ്ങിയ പഴമാണ് ഡ്രാഗൺ ഫ്രൂട്ട്.
റെഡ് ഡ്രാഗൺ ഫ്രൂട്ട്, വൈറ്റ് ഡ്രാഗൺ ഫ്രൂട്ട് തുടങ്ങി പല നിറങ്ങളിലും ഇവ കാണപ്പെടാറുണ്ട്.
ഈ പഴത്തിൽ ആൻറി ഓക്സിഡൻറുകൾ, വിറ്റാമിൻ സി, പൊട്ടാസ്യം, മഗ്നീഷ്യം, ഇരുമ്പ് എന്നിവയും ധാരാളമായി അടങ്ങിയിരിക്കുന്നു.
അതിനാൽ  മിതമായ അളവിൽ  ഡ്രാഗൺ ഫ്രൂട്ട് കഴിക്കുന്നത് ആരോഗ്യത്തിന് ഏറെ നല്ലതാണ്.
പടർന്നു കയറി വളരുന്ന ഈ ചെടികളുടെ സ്വദേശങ്ങൾ മെക്സിക്കോയും മദ്ധ്യ-ദക്ഷിണ അമേരിക്കകളും ആണ്.
ഇപ്പോൾ ഇന്ത്യ, ചൈന , വിയറ്റ്നാം , മലേഷ്യ , ഇന്തോനേഷ്യ , ഫിലിപ്പീൻസ് തുടങ്ങിയ തെക്കു ഏഷ്യൻ രാജ്യങ്ങളിലും, ബംഗ്ലാദേശ് , ശ്രീലങ്ക തുടങ്ങിയ ദക്ഷിണേഷ്യൻ രാജ്യങ്ങളിലും ഇവ കാണപ്പെടുന്നു.
ഇവ പല പ്രാദേശിക നാമങ്ങളിൽ അറിയപ്പെടുന്നു.
ഡ്രാഗൺ ഫ്രൂട്ടിന്റെ പ്രധാന സവിശേഷത നല്ല ഫലഭൂയിഷ്ടമല്ലാത്ത മണ്ണിലും നന്നായിവളരും എന്നാൽ നല്ല നീർവാഴ്ചയുണ്ടായിരിക്കണം, കേരളത്തിലേതു പോലെയുള്ള ഉഷ്ണമേഖല കാലാവസ്ഥ വളരെ അനുയോജ്യമാണ്.
കേരളത്തിൽ പലയിടത്തും ഇവ വിജയകരമായി കൃഷി ചെയ്തു വരുന്നുണ്ട്.
ഇനങ്ങൾ ചുവന്ന കോസ്റ്ററിക്കൻ ഡ്രാഗൺ പഴം മുറിച്ചത്
മധുരപ്പിതായ മുഖ്യമായും മൂന്നിനങ്ങളിൽ പെടുന്നു.
സെലിനിസെറിയസ് അണ്ടറ്റസ് (ചുവപ്പൻ പിതായ) ചുവന്ന തൊലിയുള്ള ഇതിന്റെ ഉൾഭാഗം വെളുത്താണ്.
എറ്റവും സാധാരണമായ ഡ്രാഗൺ പഴം ഇതാണ്.
സെലിനിസെറിയസ് കോസ്റ്റാറിസെനെസിസ് (കോസ്റ്ററിക്കൻ പിതായ) എന്ന ഇനത്തിന്റെ തൊലിയും ഉൾഭാഗവും ചുവന്നാണ്.
സെലിനിസെറിയസ് മെഗലാന്തസ് (മഞ്ഞപ്പിതായ) എന്ന ഇനത്തിന്റെ തൊലി മഞ്ഞയും ഉൾഭാഗം വെളുപ്പുമാണ്.
മഞ്ഞപ്പിതായ
ഇലകൾ എഴുന്നു നിൽക്കുന്നതും വർണ്ണപ്പൊലിമയുള്ളതും തോൽ പോലെ വഴക്കമുള്ളതുമായ പുറംചട്ട എല്ലാ ഇനങ്ങൾക്കുമുണ്ട്.
പഴങ്ങൾക്ക് 150 മുതൽ 600 വരെ ഗ്രാം തൂക്കമുണ്ടാകും.
ചിലപ്പോൾ അവയുടെ വലിപ്പം ഒരു കിലോഗ്രാം വരെയും ആകാം.
ഉപയോഗം തായ്വാനിൽ വിൽപ്പനക്കു വച്ചിരിക്കുന്ന ഡ്രാഗൺ പഴങ്ങൾ
തൊലിയുടെ വർണ്ണപ്പൊലിമയുമായി ചേർന്നു പോകാത്ത സൗമ്യരുചിയാണ് ഡ്രാഗൺ പഴത്തിനുള്ളത്.
പഴം തിന്നാൻ ഉള്ളിലുള്ള മാംസളഭാഗം കാണാനാകും വിധം അതിനെ നടുവേ വെട്ടിമുറിക്കുകയാണു ചെയ്യാറ്.
കറുത്ത തരിതരിപ്പുള്ള വിത്തുകൾ അടങ്ങുന്ന ഉൾഭാഗം കിവിപ്പഴത്തെ അനുസ്മരിപ്പിച്ചേക്കാം.
മാംസളഭാഗം പച്ചക്കു തിന്നാം.
ഇളം മധുരമുള്ളതും കലോറി കുറഞ്ഞതുമാണത്.
വിത്തുകളും, അവയെ പൊതിഞ്ഞിരിക്കുന്ന മാംസളഭാഗത്തിനൊപ്പം തിന്നാം.
വിത്തുകളിൽ ധാരാളം ആരോഗ്യകരമായ കൊഴുപ്പ് (lipids) ഉണ്ട്.
എങ്കിലും ചവച്ചരച്ചാൽ മാത്രമേ അവ ദഹിക്കുകയുള്ളൂ.
പഴത്തിൽ നിന്ന് പഴച്ചാറും വീഞ്ഞും നിർമ്മിക്കാം.
മറ്റു പാനീയങ്ങൾക്ക് സ്വാദു നൽകാനും ഇത് പ്രയോജനപ്പെടുന്നു.
പൂക്കളും ഭക്ഷണയോഗ്യമാണ്.
അവ തിളപ്പിച്ച് പാനീയം ഉണ്ടാക്കുകയും ചെയ്യാം.
തൊലി ഭക്ഷണയോഗ്യമല്ല.
കൃഷിയിടങ്ങളിൽ ഉൽപ്പാദിപ്പിക്കപ്പെടുന്ന പഴങ്ങളുടെ തൊലിയിൽ കീടനാശിനികൾ കലർന്നിരിക്കാനും മതി.
ചുവന്ന ഡ്രാഗൺ പഴത്തിന്റെ അധികോപയോഗം മലമൂത്രങ്ങൾക്ക് ചുവുപ്പു നിറം വരുത്തിയേക്കാമെങ്കിലും ഇതിൽ അപകടമൊന്നുമില്ല.
ആരോഗ്യ ഗുണങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആരോഗ്യപരമായ ഏറെ ഗുണങ്ങളുള്ള ഒന്നാണ് ഡ്രാഗൺ ഫ്രൂട്ട്.
പ്രമേഹ രോഗികൾക്ക്
ജീവിതശൈലീ രോഗങ്ങളെ ചെറുക്കാൻ ഏറെ നല്ലതാണ് ഡ്രാഗൺ ഫ്രൂട്ട്.
ഇതിൽ കലോറി കുറവും നാരുകൾ കൂടുതലുമാണ്.
ഇതിനാൽ പ്രമേഹ രോഗികൾക്ക് കഴിയ്ക്കാവുന്ന മികച്ച ആഹാരമാണ്.
അമിത രക്തസമ്മർദ്ദം, കൊളസ്‌ട്രോൾ എന്നിവ നിയന്ത്രിക്കാനും ഡ്രാഗൺ ഫ്രൂട്ട് ഉത്തമമാണ്.
രോഗപ്രതിരോധശേഷി
വൈറ്റമിൻ സി, അയേൺ സമ്പുഷ്ടമാണ് ഡ്രാഗൺ ഫ്രൂട്ട്.
ഇതിനാൽ ഇത് വിളർച്ച തടയാൻ നല്ലതാണ്.
വൈറ്റമിൻ സി അടങ്ങിയതിനാൽ രോഗ പ്രതിരോധശേഷി വർദ്ധിപ്പിയ്ക്കാനും ഇത് ഉത്തമമാണ്.
കലോറി കുറവും നാരുകളുമുള്ളതിനാൽ തന്നെ അമിതഭാരം കുറയ്ക്കാൻ ഉത്തമമാണ് ഈ ഫലം.
കാൻസർ പ്രതിരോധത്തിന്
പോളിഫിനോളുകൾ അടങ്ങിയ ഈ പഴം ക്യാൻസർ പോലുള്ള രോഗങ്ങൾ തടയാനും ഏറെ ഗുണകരമാണ്.
കുടൽ ആരോഗ്യത്തിന്
ഇത് പ്രീബയോട്ടിക്കാണ്.
കുടലിലെ ആരോഗ്യകരമായ ബാക്ടീരികൾക്ക് ഭക്ഷണമാകുന്ന ഒന്ന്.
ഇതിനാൽ തന്നെ ഇത് കുടൽ ആരോഗ്യത്തിന് മികച്ചതാണ്.
നാരുകളാൽ സമ്പുഷ്ടമായതിനാൽ ദഹന പ്രക്രിയ ശക്തിപ്പെടുത്താനും മലബന്ധം നിയന്ത്രിക്കാനും ഏറെ നല്ലതാണ്.
ഹൃദയാരോഗ്യത്തിന്
ഇതിൽ ബീറ്റാ ടാനിനുകൾ അടങ്ങിയിട്ടുണ്ട്.
ഇതിനാൽ ഹൃദയാരോഗ്യത്തിന് നല്ലതാണ്.
ചീത്ത കൊളസ്‌ട്രോൾ കുറയ്ക്കാനും മികച്ചതാണ് ഇത്.
ഇതിലെ ചെറിയ കറുത്ത വിത്തുകൾ ഒമേഗ ത്രീ, ഒമേഗ 9 ഫാറ്റി ആസിഡുകളാൽ സമ്പുഷ്ടമാണ്.
ഇത് കാർഡിയോ വാസ്‌കുലാർ രോഗങ്ങൾ അകറ്റാൻ ഏറെ നല്ലതാണ്.
ചർമ്മ സൗന്ദര്യത്തിന്
വൈറ്റമിൻ ഇ സമ്പുഷ്ടമായതിനാൽ ചർമത്തിനും നല്ലതാണ്.
ചർമത്തിന്റെ ചുളിവുകൾ, കരുവാളിപ്പ് തുടങ്ങിയവ    അകറ്റാനും ഇതേറെ ഗുണം ചെയ്യും.
കൃഷി പിതായ ചെടിയുടെ തൈ
തൈകൾ തണ്ട് മുളപ്പിച്ചാണ് ഉണ്ടാക്കുന്നത്.
ഡ്രാഗൺ ഫ്രൂട്ടിന്റ പ്രജനനം പ്രധാനമായും തണ്ടുകൾ മുറിച്ചുനട്ടാണ്, വിത്ത് മുളപ്പിച്ചും കൃഷിചെയ്യാം എന്നാൽ ഇതിന് കൂടുതൽ സമയം ആവശ്യമായിവരും.
അതുകൊണ്ട് കോമേഴ്സ്യൽ രീതിയിൽ തണ്ട് നട്ടാണ് കൃഷി ചെയ്യുന്നത്.
ഡ്രാഗൺ ഫ്രൂട്ട് ചെടികൾക്ക് താങ്ങുകാലുകൾ ആവശ്യമാണ്.
ഏറ്റവും ആകർഷകമായ പൂക്കളാണ് ഡ്രാഗൺ ഫ്രൂട്ട് ചെടികൾക്കുള്ളത്.
ഈ പൂക്കൾ രാത്രിയിൽ വിടരുകയും അതിരാവിലെ അടയ്ക്കുകയും ചെയ്യും, അതിനാൽ പ്രകൃതിദത്ത പരാഗണങ്ങളിൽ രാത്രിയിൽ സഞ്ചരിക്കുന്ന ജീവികളിലൂടെയെ പരാഗണം നടക്കുകയുള്ള, അവ പലപ്പോഴും സാധിച്ചുകൊള്ളണമെന്നില്ല.
ചില ഇനങ്ങൾക്ക് സ്വയം പരാഗണം നടത്താൻ കഴിയും.
അതിനാൽ കൈകൊണ്ട് പരാഗണം നടത്തേണ്ടതില്ല.
നേരെമറിച്ച്, സ്വയം ഫലഭൂയിഷ്ഠമായ ഇനങ്ങൾക്ക് സാധാരണയായി അവയുടെ ജനിക്ക് അൽപ്പം നീളം കൂടുതലായിരിക്കും, അവയ്ക്ക് പ്രകൃതിദത്ത പരാഗണങ്ങൾസാധ്യമല്ലെങ്കിൽ പൂവിന് പരാഗണത്തിന് ചില സഹായം ആവശ്യമായി വന്നേക്കാം.
അതിന് ഒരു പുവിൽ നിന്ന് പൂംപൊടി ശേഖരിച്ച് മറ്റ് പുവുകളിൽ ഇട്ട് കൊടുത്താൽ മതി.
വിത്തുകളെ ചുറ്റുമുള്ള മാസളഭാഗം മാറ്റി ഉണക്കി സൂക്ഷിച്ച ശേഷം വേണം മുളപ്പിക്കാൻ.
നന്നായി പാകമായ പഴങ്ങളിൽ നിന്നുവേണം വിത്തുകൾ ശേഖരിക്കാൻ.
വിത്തുകളെ കമ്പോസ്റ്റിലോ ചെടിച്ചട്ടികൾക്കുള്ള മണ്മിശ്രിതത്തിലോ മുളപ്പിക്കാം.
വിതച്ച് 11 മുതൽ 14 വരെ ദിവസങ്ങൾക്കകം വിത്തുകൾ മുളക്കും.
കള്ളിച്ചെടികൾ ആയതിനാൽ അമിതമായ ഈർപ്പം ഇവക്കു ചേരുകയില്ല.
വളർച്ചക്കിടെ ചെടികളിൽ, പടർന്നുകയറാനുള്ള ബാഹ്യമൂലങ്ങൾ വികസിക്കുന്നു.
അവയുടെ സഹായത്തോടെ, കണ്ടെത്താനാകുന്ന താങ്ങുകളിൽ പടർന്നു കയറുന്ന ചെടികൾ, 10 പൗണ്ടോളം തൂക്കമാകുമ്പോൾ പുഷ്പിക്കുന്നു.
പ്രമാണം:Than Long Green Gragon.
JPG പടർന്നുകയറി വളരുന്ന ഡ്രാഗൺ പഴത്തിന്റെ ചെടി
രാത്രിയിലാണ് പൂക്കൾ വിടരുന്നത്.
പ്രഭാതമാകുമ്പോൾ അവ വാടാൻ തുടങ്ങും.
വവ്വാൽ , നിശാശലഭം തുടങ്ങിയ നിശാജന്തുക്കൾ വഴിയാണ് പരാഗണം .
സ്വയം പരാഗണം ഫലപ്രദമല്ലെന്നത്  ഇതിന്റെ കൃഷിയിൽ ഒരു പരാധീനതയാണ്.
സാഹചര്യങ്ങൾ അനുസരിച്ച്, വർഷത്തിൽ മൂന്നു മുതൽ ആറുവരെ പ്രാവശ്യം ഈ ചെടി പുഷ്പിക്കുന്നു.
മറ്റു കള്ളിച്ചെടികളുടെ കാര്യത്തിൽ എന്ന പോലെ, ചെടിത്തണ്ടു മുറിച്ചു നട്ടും ഇതു വളർത്താം.
ഇങ്ങനെ വളർത്തുന്നതാണ് എളുപ്പം.
40 ഡഗ്രി സെന്റീഗ്രേഡു വരെയുള്ള ചൂട് ഈ ചെടിക്കു താങ്ങാനാവും.
അതിശൈത്യത്തെ ഇതിനു അതിജീവിക്കാനാവില്ല.
അതിവർഷമില്ലാത്ത ഉഷ്ണമേഖലാ പ്രദേശങ്ങളാണ് ഡ്രാഗൺ പഴത്തിന്റെ കൃഷിക്കു ചേരുന്നത്.
പൂവിട്ട് 30-50 ദിവസങ്ങക്കകം ഫലം പാകമാകുന്നു.
ആണ്ടിൽ 5-6 വരെ വിളവെടുപ്പുകൾ സാധ്യമാണ്.
വിയറ്റ്നാമിലെ ചില കൃഷിയിടങ്ങളിൽ നിന്ന് വർഷം തോറും ഹെക്ടേർ ഒന്നിന് 30 ടൺ പഴങ്ങൾ വരെ ലഭിക്കുന്നു.
ചിത്രശാല മാംസള ഭാഗം കോരി തിന്നതിനുശേഷം കുറുകെ ഛേദിച്ചത് ഡ്രാഗൺ പഴം മുറിച്ചു വെച്ചത് ഡ്രാഗൺ തിന്നു തീർത്തത് ഡ്രാഗൺ പൊളിക്കാത്തത് അവലംബം
ഡ്രാഗൺ ബോൾ ഇംഗ്ലീഷ് വിലാസം https://ml.wikipedia.org/wiki/Dragon_Ball
ഒരു ജപ്പാനീസ്‌ അനിമേഷൻ മംഗ പരമ്പര ആണ് ഡ്രാഗൺ ബോൾ ( മലയാളം: വ്യാളി പന്ത് ).
ഇതിന്റെ എഴുത്തും വരയും ചെയ്തത് അകിര ടോരിയമ ആണ്.
ഈ കഥയിൽ ഉള്ള ഏഴു മാന്ത്രിക പന്തുകൾ ആണ് ഡ്രാഗൺ ബോൾ എന്ന് അറിയപ്പെടുന്നത്.
ഡ്രാഗൺ ബോൾ സൺ ഗോകൂ അഥവാ ഗോകൂ എന്ന കഥപാത്രത്തിന്റെ കുട്ടിക്കാലം മുതൽ മുതിരുന്ന വരേ ഉള്ള കഥ പറയുന്നു.
ഈ കാലയളവിൽ ഗോകൂവിന്റെ ആയോധനകലാഭ്യാസവും ഏഴു മാന്ത്രിക പന്തുകൾ ആയ ഡ്രാഗൺ ബോൾ കണ്ടുപിടിക്കലും ഇത് ഉപയോഗിച്ച് വരം തരാൻ കഴിവുള്ള ഒരു വ്യാളിയെ ആവാഹിച്ചു വരുത്തുന്നതും ആണ് കഥസാരം.
ഡ്രാഗൺ ബഹിരാകാശപേടകം ഇംഗ്ലീഷ് വിലാസം https://ml.wikipedia.org/wiki/Dragon_(spacecraft)
ആഗോള ബഹിരാകാശ പര്യവേക്ഷണചരിത്രത്തിൽ സ്വകാര്യഉടമസ്ഥതയിൽ വിക്ഷേപിക്കപ്പെട്ട പുനരുപയോഗസാദ്ധ്യതയുള്ള ആദ്യ ബഹിരാകാശ വാഹനമാണ് ഡ്രാഗൺ .
2012 മേയ് 19 ന് ഫ്ലോറിഡയിലെ കേപ്പ് കനാവറെൽ എയർഫോഴ്സ് സ്റ്റേഷനിൽ നിന്ന് വിക്ഷേപിക്കപ്പെട്ട ഡ്രാഗൺ കാലിഫോർണിയയിലെ ഹാവ്തോർണിലെ അമേരിക്കൻ കമ്പനിയായ സ്പേയ്സ് എക്സിന്റെ ഉടമസ്ഥതയിലുള്ളതാണ്.
അന്താരാഷ്ട്ര ബഹിരാകാശ നിലയത്തിലെ സഞ്ചാരകൾക്ക് ഭക്ഷണവും വസ്ത്രങ്ങളും എത്തിക്കുകയാണ് ഇതിന്റെ സുപ്രധാന ദൗത്യം.
നാസയുടെ വ്യാവസായിക പുനർവിതരണ സേവനപദ്ധതി യുടെ ഭാഗമായി 2012 സെപ്റ്റംബർ മുതൽ ഉത്പന്നവിതരണം നടത്തുന്നതിന് ഡ്രാഗൺ വഴി സ്പേയ്സ് എക്സ് കരാർ നേടിക്കഴിഞ്ഞു.
ഭൂമിയോടടുത്ത ഭ്രമണ പഥത്തിൽ നിന്ന് ഏഴ് ബഹിരാകാശ സഞ്ചാരികളേയോ മറ്റ് യാത്രികരേയും ഉൽപ്പന്നങ്ങളേയുമോ എത്തിക്കാനാവുന്നവിധത്തിലാണ് ഡ്രാഗണിന്റെ ഘടന.
സാധാരണ കാർഗോഷിപ്പുകൾ റീഎൻട്രി സമയത്ത് കത്തിച്ച് കളയുകയാണ് പതിവ്.
എന്നാൽ ആദ്യമായി സുരക്ഷിതമായ് തിരിച്ചിറങ്ങുന്ന കാർഗോഷിപ്പിപും  ഡ്രാഗൺ സ്പെയ്സ്ക്രാഫ്റ്റ് ആണ്.
നാസയുടെ കൊമേഴ്സ്യൽ ഓർബിറ്റൽ ട്രാൻസ്പോർട്ടേഷൻ സർവീസസ് (COTS) പദ്ധതി പ്രകാരമാണ് ബഹിരാകാശ പര്യവേക്ഷണത്തിൽ ആദ്യമായി സ്വകാര്യമേഖലയുടെ പങ്കാളിത്തം കൊണ്ടുവരുന്നത്.
നിരവധി കമ്പനികൾ നാസയുമായി ഈ പദ്ധതിയിൽ സഹകരിക്കുന്നുണ്ട്.
ശതകോടീശ്വരനായ എലോൺ മസ്കിന്റെ ഉടമസ്ഥതയിലുള്ള കമ്പനിയായ സ്പേയ്സ് എക്സ് 2005 ലാണ് ഡ്രാഗൺ പദ്ധതിയ്ക്ക് തുടക്കമിട്ടത്.
അതിശക്തമായ ഫാൽക്കൺ -9 റോക്കറ്റ് ഉപയോഗിച്ചാണ് ഇത് തയ്യാറാക്കപ്പെട്ടിരിക്കുന്നത്.
2010 ജൂണിലും 2010 ഡിസംബറിലുമാണ് ഇതിന്റെ പരീക്ഷണ വിക്ഷേപണം നടത്തപ്പെട്ടത്.
പ്രത്യേകതകൾ Drawing showing the pressurized (red) and unpressurized (orange) sections of Dragon പേലോഡ് അപ് മാസ്സ് 6000 കിലോഗ്രാം, ഡൗൺ മാസ് 3000 കിലോഗ്രാം.
ഏഴ് ബഹിരാകാശ സഞ്ചാരികളെ ക്രൂവിൽ വഹിക്കാം.
1290 കിലോഗ്രാം പ്രൊപ്പല്ലന്റ് സപ്പോർട്ട് പാരച്യൂട്ട് വഴി ജലത്തിലിറക്കി സമുദ്രത്തിലൂടെ തിരിച്ചെടുക്കാം.
ഡ്രാഗൺ ബോൾ സീ: ദി റിട്ടേൺ ഓഫ് കൂളർ ഇംഗ്ലീഷ് വിലാസം https://ml.wikipedia.org/wiki/Dragon_Ball_Z:_The_Return_of_Cooler
ഡ്രാഗൺ ബോൾ പരമ്പരയിലെ 6-മത്തെ അനിമേഷൻ ചലച്ചിത്രം ആണ് ഡ്രാഗൺ ബോൾ സീ: ദി റിട്ടേൺ ഓഫ് കൂളർ .
മാർച്ച്‌ 7, 1992 ന് ആണ് ഈ ചിത്രം റിലീസ് ചെയ്തത് .
ഡ്രാഗൺ ബോൾ പരമ്പരയിലെ അമേരിക്കയിൽ റിലീസ് ചെയ്ത ആദ്യത്തെ ചിത്രം  ആണ് ഇത്.
കൂളർ ഒരു യന്ത്ര മനുഷ്യനായി സ്വയം പുനരുത്ഥാനം ചെയ്യുന്നു.
പുതിയ നാമെക്ക് ഗ്രഹത്തിൽ എത്തി അവിടെ ഉള്ള നാമെക്കിയമാരെ അടിമക്കൾ ആക്കുന്നു ഇതിനെതിരെ പൊരുതാൻ ഗൂകുവും കൂട്ടരും വരുന്നു.
അവലംബം പുറത്തേക്കുള്ള കണ്ണികൾ FUNimation Films ഡ്രാഗൺ ബോൾ സീ: ദി റിട്ടേൺ ഓഫ് കൂളർ ഇന്റർനെറ്റ് മൂവി ഡാറ്റാബേസിൽ
ഫത്തേഹ്‌പൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഫത്തേഹ്‌പൂർ.
2011 ലെ ഇന്ത്യൻ കാനേഷുമാരി വിവരമനുസരിച്ച് ഫത്തേഹ്‌പൂർ ൽ 128 വീടുകൾ ഉണ്ട്.
ഇതിൽ 380 പുരുഷന്മാരും 327 സ്ത്രീകളും ഉൾപ്പെടുന്നു.
ഫത്തേഹ്‌പൂർ ലെ സാക്ഷരതാ നിരക്ക് 57 ശതമാനമാണ്.
ഫത്തേഹ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 72 ആണ്.
ഇത് ഫത്തേഹ്‌പൂർ ലെ ആകെ ജനസംഖ്യയുടെ 10.18 ശതമാനമാണ്.
ഇതിൽ 188 പുരുഷന്മാരും 17 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 63.41 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 21.46 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 128 - - ജനസംഖ്യ 707 380 327 കുട്ടികൾ (0-6) 72 44 28 പട്ടികജാതി 445 238 207 പട്ടിക വർഗ്ഗം 0 0 0 സാക്ഷരത 57 % 55.58 % 44.42 % ആകെ ജോലിക്കാർ 205 188 17 ജീവിതവരുമാനമുള്ള ജോലിക്കാർ 130 118 12 താത്കാലിക തൊഴിലെടുക്കുന്നവർ 44 37 7 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ഫത്തേപ്പൂർ സിക്രി ഇംഗ്ലീഷ് വിലാസം https://ml.wikipedia.org/wiki/Fatehpur_Sikri
ഉത്തർപ്രദേശിലെ ആഗ്ര ജില്ലയിലുൾപ്പെട്ട ഒരു നഗരമാണ് ഫത്തേപ്പൂർ സിക്രി .
( ഹിന്ദി : फ़तेहपुर सीकरी , ഉർദു : فتحپور سیکری ‬ ).
സിക്രിവാൽ രാജ്‌പുത് രാജാസ്(Sikriwal Rajput Rajas) ആണ് സിക്രിഗഡ് (Sikrigarh) എന്ന പേരിൽ ഈ നഗരം നിർമ്മിച്ചത്.
യുനെസ്കോയുടെ ലോകപൈതൃക പട്ടികയിൽ പെടുത്തിയ ഒരു സ്ഥലമാണിത്.
ചിത്രശാല പനോരമ ദൃശ്യം ബുലന്ദ് ദർവാസ ബുലന്ദ് ദർവാസയുടെ അകവശം ബുലന്ദ് ദർവാസയുടെ അകവശം രാജ്ഞിയുടെ കൊട്ടാരം ദിവാൻ ഇ ഖാസ് മറിയം ഉസ് സമ്മിണിയുടെ കൊട്ടാരം അനുപ് താലാവോ തടാകം അവലംംബം പുറമെ നിന്നുള്ള കണ്ണികൾ Fatehpur Sikri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Fatehpur Sikri Archived 2011-09-05 at the Wayback Machine .
at Archaeological Survey of India An interactive map of Fatehpur Sikri
ഫത്ത്-അലി ഷാ ഖജർ ( പേർഷ്യൻ : فتحعلى‌شاه قاجار ; മെയ് 1769 – 24 ഒക്ടോബർ 1834) ഖ്വജർ ഇറാനിലെ രണ്ടാമത്തെ ഷാ (രാജാവ്) ആയിരുന്നു.
അദ്ദേഹത്തിന്റെ ഭരണകാലം 1797 ജൂൺ 17 മുതൽ 1834 ഒക്‌ടോബർ 24-ന് അദ്ദേഹത്തന്റെ മരണംവരെയായിരുന്നു.
ഇക്കാലത്തെ ജോർജിയ , ദാഗസ്‌താൻ , അസർബെയ്ജാൻ , അർമേനിയ എന്നിവ ഉൾപ്പെടുന്ന കോക്കസസിലെ ഇറാന്റെ വടക്കൻ പ്രദേശങ്ങൾ 1804-1813-ലെയും 1826-1828-ലെയും റുസ്സോ-പേർഷ്യൻ യുദ്ധങ്ങളെയും തുടർന്നുണ്ടായ ഗുലിസ്ഥാൻ , തുർക്ക്മെൻചായ് ഉടമ്പടികളെയും തുടർന്ന് റഷ്യൻ സാമ്രാജ്യത്തിലേക്ക് എന്നെന്നേയ്ക്കുമായി വിട്ടുകൊടുക്കുന്നതിന് അദ്ദേഹത്തിന്റെ ഭരണകാലം സാക്ഷിയായി.
ചരിത്രകാരനായ ജോസഫ് എം. ആപ്‌ടൺ പറയുന്നതുപ്രകാരം അസാധാരണമായ നീണ്ട താടി, കടന്നലിന്റേതുപോലുള്ള അരക്കെട്ട്, സന്തതിപരമ്പര എന്നീ മൂന്ന് കാര്യങ്ങൾക്ക് ഇറാനികൾക്കിടയിൽ അദ്ദേഹം പ്രശസ്തനാണ്.
അദ്ദേഹത്തിന്റെ ഭരണകാലത്തിന്റെ അവസാനത്തിൽ, ബുദ്ധിമുട്ടുള്ള സാമ്പത്തിക പ്രശ്‌നങ്ങളും സൈനിക, സാങ്കേതിക ബാധ്യതകളും ഇറാനിലെ സർക്കാരിനെ ശിഥിലീകരണത്തിന്റെ വക്കിലെത്തിക്കുകയും അദ്ദേഹത്തിന്റെ മരണശേഷം സിംഹാസനത്തിനായുള്ള പോരാട്ടം അത് ത്വരിതഗതിയിലാക്കുകയും ചെയ്തു.
1769 മെയ് മാസത്തിൽ പിതാവിന്റെ ഗവർണർ ഭരണത്തിൻ കീഴിലായിരുന്ന ദംഘാൻ നഗരത്തിലാണ് അദ്ദേഹം ജനിച്ചത്.
ഒരു പ്രമുഖ വ്യക്തിയായിരുന്ന അദ്ദേഹത്തിന്റെ പ്രപിതാമഹൻ വഹിച്ചിരുന്ന ഫാത്ത്-അലി എന്ന പേരാണ് അദ്ദേഹത്തെ നൽകപ്പെട്ടത്.
എന്നാൽ 1797-ലെ കിരീടധാരണം വരെ അദ്ദേഹം പ്രധാനമായും ബാബാ ഖാൻ എന്ന രണ്ടാമത്തെ പേരിലാണ് അറിയപ്പെട്ടിരുന്നത്.
എന്നിരുന്നാലും, അദ്ദേഹത്തിന്റെ ഭരണം അംഗീകരിക്കാൻ വിസമ്മതിച്ച റഷ്യക്കാർ 1813 വരെ അദ്ദേഹത്തെ ബാബാ ഖാൻ എന്ന് വിളിച്ചു.
ഹുസൈൻ കോലി ഖാൻ ഖജറിന്റെയും (ആഘ മുഹമ്മദ് ഖാൻ ഖജറിന്റെ സഹോദരൻ) ഖജർ ഗോത്രത്തിലെ ആശാഖ-ബാഷ് ശാഖയിലെ മുഹമ്മദ് അഗാ എസ് അൽ-ദിൻലുവിന്റെ മകളുടേയും മൂത്ത പുത്രനായിരുന്നു അദ്ദേഹം.
സാൻദ് രാജവംശത്തിനെതിരെ കലാപം നടത്താൻ ഹുസൈൻ കോലി ഖാൻ ഗൂഢാലോചന നടത്തിയെന്ന സംശയത്തേത്തുടർന്ന് ബാബ ഖാനെ (അന്ന് അഞ്ച് വയസ്) ഷിറാസിലെ സാൻഡ് ഭരണാധികാരിയായ കരിം ഖാൻ സാന്ദിന്റെ (കാലം. 1751-1779) കൊട്ടാരത്തിലേയ്ക്ക് ബന്ദിയായി അയച്ചു.
അവിടെ അതേ കൊട്ടാരത്തിൽത്തന്നെ ബന്ദിയായിരുന്ന അമ്മാവൻ ആഘ മുഹമ്മദ് ഖാനോടൊപ്പം ബാബാ ഖാൻ ചേർന്നു.
പിന്നീട് ദംഘാനിലേയ്ക്ക് മടങ്ങിയ ബാബാ ഖാൻ (19-ആം നൂറ്റാണ്ടിലെ ഇറാനിയൻ സാഹിത്യകാരൻ റെസാ-ക്വോലി ഖാൻ ഹെദായത്തിന്റെ അഭിപ്രായത്തിൽ, ഇത് 1775-ലാണ് നടന്നത്), അവിടെ അസ്തറാബാദിലെ ദവല്ലു ഖ്വജാർ മേധാവികൾ തമ്മിലുള്ള സംഘർഷത്തിന് സാക്ഷിയായിരുന്നു.
ഇത് ആത്യന്തികമായി 1777-ൽ കുക്ലാൻ തുർക്ക്മെൻസ് അദ്ദേഹത്തിൻറെ പിതാവിനെ കൊലപ്പെടുത്തുന്നതിലേക്ക് നയിച്ചു.
ബാബ ഖാൻ തന്റെ അമ്മാവനായ മൊർട്ടെസ ക്വോലി ഖാൻ ഖജറിനൊപ്പം അൻസാൻ ഗ്രാമത്തിൽ (അസ്തറാബാദിന് സമീപം) അഭയം തേടുകയും അവിടെ അദ്ദേഹം രണ്ട് വർഷക്കാലം താമസിക്കുകയും ചെയ്തു.
1779-ൽ കരീം ഖാന്റെ മരണത്തെത്തുടർന്ന് ബാർഫോറഷിലെ മൊർട്ടെസ ക്വോലിയെയും മറ്റ് രണ്ട് സഹോദരന്മാരെയും കീഴടക്കിയ ആഘ മുഹമ്മദ് ഖാനിലേക്ക് ബാബ ഖാൻ തന്റെ വിശ്വസ്തത മാറ്റി.
ആഘ മുഹമ്മദ് ഖാൻ ചെറുപ്പത്തിൽത്തന്നെ ഷണ്‌ഡനാക്കപ്പെട്ടിരുന്നെങ്കിലും അദ്ദേഹം ബാബ ഖാന്റെ അമ്മയെ സാരി നഗരത്തിൽവച്ച് വിവാഹം കഴിച്ചതോടെ പ്രായോഗികമായി അദ്ദേഹത്തിന്റെ രണ്ടാനച്ഛനും രക്ഷിതാവുമായി മാറി.
1780-ൽ, ബാബ ഖാനെയും ആഘ മുഹമ്മദ് ഖാനെയും ബാഫൊറഷിൽ വെച്ച് ആഘയുടെ സഹോദരൻ റെസാക്കോലി ഖാൻ കാജർ പിടികൂടി.
ബാബ ഖാന് ആഘ മുഹമ്മദ് ഖാൻ നൽകിയ സൗമനസ്യത്തിൽ അയാൾ അതൃപ്തി പ്രകടിപ്പിച്ചു.
ഒടുവിൽ അവർ മോചിതരാകുകയും 1781-ൽ ബാബ ഖാൻ ഖാദർ ഖാൻ അറബ് ബെസ്താമിയിൽ നിന്ന് ദംഗാൻ പിടിച്ചെടുത്തതോടെ പിതാവിന്റെ മുൻ രാജ്യം വീണ്ടെടുക്കുകയും ചെയ്തു.
ഖാദർ ഖാന്റെ മകൾ ബദർ ജഹാനെ പിടികൂടിയ ബാബാ ഖാൻ അവരെ വിവാഹം കഴിച്ചു.
1783-ൽ ബാബ ഖാൻ തന്റെ ആദ്യ ഖജർ ഭാര്യ അസിയേ ഖാനുമിനെ സാരി നഗരത്തിൽവച്ച് വിവാഹം കഴിച്ചു.
അസിയേ ഖാനുമിന്റെ വംശമായ ഖ്വജാറുകളിലെ യോഖാരി-ബാഷ് ശാഖയുമായി സമാധാനം സ്ഥാപിക്കുന്നതിനായി ആഘ മുഹമ്മദ് ഖാൻ സംഘടിപ്പിച്ച ഒരു രാഷ്ട്രീയ ഐക്യമായിരുന്നു ഈ വിവാഹം.
1786 മാർച്ച് 21-ന് ടെഹ്‌റാനിലെ ആഘാ മുഹമ്മദ് ഖാന്റെ സിംഹാസനാരോഹണത്തേത്തുടർന്ന്, ബാബ ഖാൻ അദ്ദേഹത്തിന്റെ അനന്തരാവകാശിയും വൈസ് റീജന്റുമായി നിയമിക്കപ്പെട്ടു.
തെക്കൻ ഇറാനിലെ സാൻഡുകളുമായി അമ്മാവൻ നടത്തിയെ യുദ്ധത്തിൽ പങ്കെടുത്ത ബാബാ ഖാൻ അവിടെ 1787-ൽ യാസ്ദ് ഗവർണറായ മുഹമ്മദ്-താഖി ബാഫ്കിയെ പരാജയപ്പെടുത്തുന്നതിൽ കഷ്ടിച്ച് വിജയിച്ചതോടെ അദ്ദേഹം ഖജറിന്റെ ആധിപത്യം അംഗീകരിച്ചു.
ബാബ ഖാൻ പിന്നീട് വിശ്വസ്തത സംശയിക്കപ്പെട്ട ഖജർ മേധാവികളിൽ നിന്ന് ഗിലാനെ സംരക്ഷിക്കാൻ അവിടേയ്ക്ക് പോയി.
ബാബ ഖാൻ ഫാർസിന്റെ ഗവർണറായിരിക്കവേ 1797-ൽ അമ്മാവൻ കൊല്ലപ്പെട്ടു.
ബാബ ഖാൻ പിന്നീട് സിംഹാസനാരോഹണം നടത്തുകയുംഫത്ത് അലി ഷാ എന്ന പേര് ഉപയോഗിക്കുകയും ചെയ്തു (അദ്ദേഹത്തിന്റെ പേരിൽ "ഷാ" എന്ന വാക്ക് ചേർത്തു).
തന്റെ ചാൻസലർ ഇബ്രാഹിം ഖാൻ കലന്തറിൽ സംശയം തോന്നിയതോടെ അദ്ദേഹത്തെ വധിക്കാൻ ഉത്തരവിട്ടു.
ഹാജി ഇബ്രാഹിം ഖാൻ ഏകദേശം പതിനഞ്ച് വർഷത്തോളം സാൻഡ്, ഖജർ ഭരണാധികാരികളുടെ ചാൻസലറായിരുന്നു.
ഫത്‌അലി പിന്നീട് എഴുത്തുകാരെയും ചിത്രകാരന്മാരെയും ഉപയോഗിച്ച് റഷ്യയുമായുള്ള തന്റെ യുദ്ധങ്ങളെക്കുറിച്ച് ഫെർദോസിയുടെ ഷാ നാമയിൽ നിന്ന് പ്രചോദനം ഉൾക്കൊണ്ട് ഒരു പുസ്തകം തയ്യാറാക്കി.
ഖ്വജർ കാലഘട്ടത്തിലെ ഏറ്റവും പ്രധാനപ്പെട്ട പേർഷ്യൻ ഗ്രന്ഥമായി പലരും കരുതുന്ന ഈ പുസ്തകത്തെ ഷഹൻഷാഹ്നാമ എന്നാണ് വിളിക്കുന്നത്.
1829-ൽ റഷ്യൻ നയതന്ത്രജ്ഞനും നാടകകൃത്തുമായ അലക്സാണ്ടർ ഗ്രിബോഡോവ് ടെഹ്‌റാനിലെ റഷ്യൻ എംബസി വൃത്തത്തിൽവച്ച് കൊല്ലപ്പെട്ടു.
ക്ഷമാപണം നടത്താനായി രാജകുമാരൻ ഖോസ്രോ മിർസയെ സാർ നിക്കോളാസ് ഒന്നാമന്റെ അടുത്തേക്ക് ഔപചാരിക ക്ഷമാപണം നടത്താൻ അയച്ച ഷാ അദ്ദേഹത്തിന്റെ കിരീടാഭരണങ്ങളിലെ ഏറ്റവും വലിയ വജ്രങ്ങളിലൊന്നായ ഷാ ഡയമണ്ടും ഒപ്പം കൊടുത്തയച്ചു.
തന്റെ പ്രിയപ്പെട്ട മകനും കിരീടാവകാശിയുമായ അബ്ബാസ് മിർസ 1833 ഒക്‌ടോബർ 25-ന് അന്തരിച്ചപ്പോൾ, ഫത്ത് അലി തന്റെ ചെറുമകനായ മുഹമ്മദ് മിർസയെ കിരീടാവകാശിയായി നാമകരണം ചെയ്തു.
ഒരു വർഷത്തിനുശേഷം, 1834 ഒക്ടോബർ 24-ന് ഫാത് അലി മരിച്ചു.
അദ്ദേഹത്തെ ഖോമിലെ ഫാത്തിമ മസൂമേ ദേവാലയത്തിലെ ഒരു ശവകുടീരത്തിൽ അടക്കം ചെയ്തു.
അവലംബം 1 2 Amanat 1997 , പുറം.
sfn error: no target: CITEREFAmanat1997 ( help ) ↑ , page 728 ↑ Joseph M. Upton, The History of Modern Iran: An Interpretation .
Contributors: - Author.
Publisher: Harvard University Press.
Place of publication: Cambridge, 1960, p.4 1 2 3 4 5 6 Amanat 1999 , പുറങ്ങൾ.
407–421.
sfn error: no target: CITEREFAmanat1999 ( help ) ↑ Bournoutian 2020 .
sfn error: no target: CITEREFBournoutian2020 ( help )
ഫത്ഹുൽ മുഈൻ
16ആം നൂറ്റാണ്ടിൽ കേരളത്തിൽ ജീവിച്ചിരുന്ന മുസ്‌ലിം പണ്ഡിതനായ സൈനുദ്ദീൻ മഖ്ദൂം രണ്ടാമൻ രചിച്ച വിഖ്യാതമായ ഒരു ഇസ്‌ലാമിക കർമശാസ്ത്ര ഗ്രന്ഥമാണ് Fat'hul Mu'een Bi Sharh Qurrath Ain ( അറബിക് : فتح المعين بشرح قرة العين بمهمات الدين ).
മഖ്ദൂം രണ്ടാമൻ തന്നെ രചിച്ച മൂലഗ്രന്ഥമായ ഖുറത്തുൽ ഐനിന്റെ അയത്നലളിതമായ വ്യാഖ്യാനമാണ് ഫത്ഹുൽ മുഈൻ.
ലോകത്തെ തന്നെ ഏറ്റവും ചെറിയ കർമശാസ്ത്രഗ്രന്ഥമാണ് ‘ഖുർറത്തുൽ ഐൻ’ 70 ചെറുവരിയിലെഴുതിയ ‘ഖുർറത്ത്’ അതിഗഹനമായത് കൊണ്ട് മഖ്ദൂം തന്നെ വ്യാഖ്യാനം രചിക്കുകയായിരുന്നു.
1575 ജനുവരി 7 ( ഹി 982 റമളാൻ 24-ന്) വെള്ളിയാഴ്ച രാവിലാണ് ഫത്ഹുൽ മുഈനിന്റെ രചന പൂർത്തിയാക്കുന്നത്.
നായ എന്തിനൊക്കെ walartham
ഉസ്താദുമാരായ ഇബ്നു ഹജർ(റ), ഇബ്നു സിയാദ്(റ), ഉസ്താദുമാരുടെ ഉസ്താദായ ശൈഖ് സക്കരിയ്യൽ അൻസ്വാരി(റ), ഇമാം അംജദ് അഹമ്മദുൽ മുസജ്ജദ്(റ) തുടങ്ങിയവരാണ് കിതാബിന്റെ ആശയസ്രോതസുകളെന്ന് ഫത്ഹുൽ മുഈനിന്റെ തുടക്കത്തിൽ തന്നെ പറയുന്നുണ്ട്.
അനേകം പണ്ഡിതന്മാർ ഖുർറത്തുൽ ഐനിനും ഫത്ഹുൽ മുഈനിനും വ്യാഖ്യാന ഗ്രന്ഥങ്ങൾ രചിച്ചിട്ടുണ്ട്.
നിഹായത്തു സൈൻ ഫീ ഇർഷാദിൽ മുബ്തദിഈൻ,ശറഹു സഈദ് ബ്‌നു മുഅല്ലിഫ്, ഇആനത്തുൽ മുസ്തഈൻ,സയ്യിദ് ബക്‌രി ശത്വൽ മക്കിയുടെ ഇആനത്തുത്വാലിബീന്, സയ്യിദ് സഖാഫിന്റെ തർശീഹുൽ മുസ്തഫീദീൻ, കേരളീയ പണ്ഡിതനും സ്വൂഫിയുമായ ശൈഖ് അബ്ദുറഹ്മാൻ തങ്ങളുടെ (താനൂർ) മകൻ അലി എന്ന കുഞ്ഞുട്ടി മുസ്‌ലിയാർ രചിച്ച തൻശീത്വുൽ മുതാലിഈൻ തുടങ്ങിയവ ഫത്ഹുൽ മൂഈനിന്റെ ഹാശിയകൾ(ഒരു വ്യാഖ്യാനത്തിന്റെ വ്യാഖ്യാനം)  ആണ്.
അബ്ദുൽ ലത്തീഫ് ഫൈസി മൂടാൽ, കുറ്റിപ്പുറം രചിച്ച തദ്കിറത്തു ത്വാലിബീൻ ഇലാ അഹാദീസി ഫത്ഹിൽ മുഈൻ (تذكرة الطالبين الى أحاديث فتح المعين), ഫത്ഹുൽ മുഈനിൽ പ്രസ്താവിക്കപ്പെട്ട ഹദീസുകളുടെ ആധികാരികത, സ്രോതസ്സ്, അവയുടെ പൂർണ്ണ രൂപം തുടങ്ങിയവ വിശകലനം ചെയ്യുന്നതോടൊപ്പം പ്രത്യേക മസ്അലകളിൽ സൂചിപ്പിക്കപ്പെട്ട നബി صلى الله عليه وسلم യുടെ ഇത്തിബാഉകൾ, കൽപ്പന, നിരോധനം  എന്നിവയുടെ ഹദീസുകളും അതിൽ വിശദീകരിക്കുന്നു.
പല ഭാഷകളിലേക്ക് ഫത്ഹുൽ മുഈൻ മൊഴിമാറ്റം നടത്തപ്പെട്ടിട്ടുണ്ട്.
മലയാളത്തിലെ പ്രഥമ പരിഭാഷ തയ്യാറാക്കിയത് പി.കെ കുഞ്ഞ്ബാവ മുസ്ലിയാർ പാടൂർ ആണ്.
പിന്നീട് നിരവധി മലയാള പരിഭാഷകൾ പുറത്തിറങ്ങി.
തുഹ്ഫത്തു തമിലീൻ ഫീ തർജമതി ഫത്ഹിൽ മുഈൻ എന്ന പേരിൽ അഹ്മദ് മുഹ്യുദ്ധീൻ തമിഴ് ഭാഷയിലേക്കും കർണാടകയിലെ അഭ്യാർകനൂർ സ്വദേശി മുഹമ്മദ് ഹനീഫ് ദാരിമി കന്നട ഭാഷയിലേക്കും ഡോ. അലി അസ്അദ് ഇന്തോനേഷ്യയിലേക്കും ശൈഖ് ഉസ്മാൻ മഹ്ദി മലായിലേക്കും ഫത്ഹുൽ മുഈൻ വിവർത്തനം ചെയ്തിട്ടുണ്ട്.
അതിനുപുറമെ, കേരളീയ പണ്ഡിതന്മാരുടെ നിരവധി തഅ്ലീഖാത്തുകളും തഖ്രീറാത്തുകളും ഗവേഷണ പഠനങ്ങളും ഫത്ഹുൽ മുഈൻ അനുബന്ധമായി പുറത്ത് വന്നിട്ടുണ്ട്,
ഇസ്‌ലാമിലെ ശാഫിഇ കർമശാസ്ത്രത്തെ ലളിതമായി അവതരിപ്പിക്കുന്ന രീതിയാണ് ഈ ഗ്രന്ഥത്തിൽ അദ്ദേഹം സ്വീകരിച്ചിട്ടുള്ളത്.
പല അറബ് നാടുകളിലെ നിരവധി യൂണിവേഴ്സിറ്റികളിലും കേരളത്തിലെ പള്ളിദറസ്സുകളിലും അടക്കം ഈ ഗ്രന്ഥം പഠന വിഷയമാണ്.
ഫത്ഹുൽബാരി
ഫത്ഹ് അൽ ബാരി ഫി ശർഹ് സഹീഹ് അൽ-ബുഖാരി ( Arabic : فتح الباري ; Transliteration : Latn സ്രഷ്ടാവിൻറെ വിജയം)എന്നത് പ്രശസ്ത ഹദീസ് പണ്ഡിതനായ ഇബിൻ ഹജർ അസ്ഖലാനിയുടെ കൃതിയാണ്.
സ്വഹീഹുൽ ബുഖാരിയുടെ വ്യാഖ്യാനമാണ് ഈ കൃതി.
25 വർഷമെടുത്താണ് അസ്ഖലാനി തൻറെ ഈ കൃതി പൂർത്തിയാക്കിയത്.
ഫത്‌വ പുകവലി വിരുദ്ധ സമരത്തിൻറെ ഭാഗമായി ശിയാ മുസ്ലിം നേതാക്കളിലൊരാളായിരുന്ന 1890 ൽ മിർസ മുഹമ്മദ് പുറപ്പെടുവിച്ച ഫത്‌വ.
ഇസ്ലാം മതവിശ്വാസത്തിൽ, ഇസ്ലാമിക പണ്ഡിതർ ചില പ്രത്യേക വിഷയങ്ങളിൽ എടുക്കുന്ന പഠനവിധേയമായ അഭിപ്രായമാണ് ഫത്‌വ എന്നറിയപ്പെടുന്നത്.
( അറബി : فتوى ‬ ; plural fatāwā അറബി : فتاوى ‬ ) ഫത്‌വ പുറപ്പെടുവിക്കുന്ന ആളെ മുഫ്തി എന്ന് വിളിക്കുന്നു.
ഇസ്‌ലാമിക രാജ്യങ്ങൾ അല്ലാത്ത സ്ഥലങ്ങളിൽ ഇതൊരു ഔദ്യോഗിക പദവിയല്ല.
എങ്കിലും ഇസ്‌ലാമിക രാജ്യങ്ങളിൽ ഇത് ഔദ്യോഗിക പദവിയാണ്.
ഇസ്‌ലാമിലെ എല്ലാ അനുഷ്ഠാനങ്ങൾക്കും അടിസ്ഥാനം, ഖുർആൻ, സുന്നത്ത് , ഇജ്തിഹാദ് എന്നിവയാണ്.
ഫത്‌വകളും ഇവയുടെ അടിസ്ഥാനത്തിൽ ആയിരിക്കും.
ഫദ്‌വ തൗഖാൻ ഇംഗ്ലീഷ് വിലാസം https://ml.wikipedia.org/wiki/Fadwa_Tuqan
ആധുനിക അറബി സാഹിത്യത്തിലെ ഏറ്റവും ശ്രദ്ധേയമായ കവയിത്രിയായിരുന്നു ഫദ്‌വ തൗഖാൻ ( English : Fadwa Tuqan ( അറബി : فدوى طوقان ‬ ).
സമകാലിക അറബ് കവിതയിൽ ഇസ്രയേലി അധിനിവേശത്തോടു ശക്തമായ ചെറുത്ത് നിൽപ്പ് നടത്തിയ വ്യക്തിയാണ് ഫദ്‌വ.
1917ൽ പലസ്റ്റീനിലെ നബ്ലുസിൽ ജനിച്ചു.
പ്രസിദ്ധമായ തൗഖാൻ കുടുംബത്തിലാണ് ജനനം.
13ആം വയസ്സിൽ രോഗം കാരണം പഠനം ഉപേക്ഷിച്ചു.
പ്രമുഖ പലസ്റ്റീനിയൻ കവിയായിരുന്ന ഇബ്രാഹിം തൗഖാൻ സൗഹദരനാണ്.
ഇദ്ദേഹമാണ് ഫദ് വയുടെ വിദ്യാഭ്യാസ കാര്യങ്ങൾ നോക്കിയിരുന്നത്.
പഠനത്തിനുള്ള പുസ്തകങ്ങൾ നൽകിയും ഇംഗ്ലീഷ് പഠിപ്പിച്ചു ഉത്തരവാദിത്തങ്ങൾ നിർവഹിച്ചു.
കവിതയിലും ഫദ്‌വയുടെ ഗുരുനാഥൻ സഹോദരനാണ്.
ഒടുവിൽ ഒക്‌സ്‌ഫേർഡ് സർവ്വകലാശാലയിൽ ചേർന്ന ഇംഗ്ലീഷിലും സാഹിത്യത്തിലും പഠനം പൂർത്തിയാക്കി.
ജോർദാൻ പ്രധാനമന്ത്രിയായിരുന്ന അഹമ്മദ് തൗഖാൻ ഫദ് വയുടെ മൂത്ത സഹോദരനാണ്.
എട്ടു കവിതാ സമാഹാരങ്ങൾ പുറത്തിറക്കിയിട്ടുണ്ട് ഫദ്‌വ.
ഇവ വിവിധ ഭാഷകളിലേക്ക് വിവർത്തനം ചെയ്ത്  പ്രസിദ്ധീകരിച്ചിട്ടുണ്ട്.
അൽ അഖ്‌സ ഇൻതിഫാദ എന്നറിയപ്പെടുന്ന രണ്ടാം ഇൻതിഫാദ കൊടുമ്പിരി കൊണ്ട കാലത്ത് നബ്ലുസ് നഗരം ഉപരോധത്തിലായിരുന്ന 2003 ഡിസംബർ 12നാണ് മരണം.
Wahsha: Moustalhama min Qanoon al Jathibiya ( Longing: Inspired by the Law of Gravity ) .
ആവേശം: ഗുരുത്വാകർഷണ നിയമത്തിൽ നിന്ന് പ്രചോദനം എന്നതാണ് അവസാന കാലത്ത് എഴുതിയ  പ്രധാന കവിത.
പുസ്‌തക വിവരണം My Brother Ibrahim (1946) Alone With The Days (1952) I Found It' (1957) Give Us Love (1960) In Front Of A Closed Door (1967).
The Night And the Horsemen (1969) Alone On the Summit Of The World (1973) July And The Other Thing (1989) The Last Melody (2000) Longing Inspired by the Law of Gravity (2003) Tuqan, Fadwa: An autobiography: A Mountainous Journey, Graywolf Press, Saint Paul,  Minnesota, U.S.A (1990), ISBN 1-55597-138-5 , with part two published in 1993 അവലംബം
ഫത്മാവതി ഇംഗ്ലീഷ് വിലാസം https://ml.wikipedia.org/wiki/Fatmawati
ഇന്തോനേഷ്യയിലെ ദേശീയ നായികയും (നാഷണൽ ഹീറോ) ആദ്യത്തെ ഇന്തോനേഷ്യൻ പ്രഥമ വനിതയുമാണ് ഫത്മാവതി - Fatmawati (ജനനം: 5 February 1923 – മരണം: 14 May 1980) .
ഇന്തോനേഷ്യയുടെ പ്രഥമ പ്രസിഡന്റായിരുന്ന സുകർണോയുടെ മൂന്നാമത്തെ ഭാര്യയും ഇന്തോനേഷ്യയുടെ പ്രഥമ വനിതാ പ്രസിഡന്റായിരുന്ന മേഘാവതി സുകാർണോപുത്രിയുടെ മാതാവുമാണ് ഫത്മാവതി.
ഇന്തോനേഷ്യയ്ക്ക് ആദ്യമായി ദേശീയ പതാക നിർമ്മിച്ചത് ഫത്മാവതിയാണ്.
ജീവിതം ഫത്മാവതി നിർമ്മിച്ച ദേശീയ പതാക ആദ്യമായി ഉയർത്തുന്നു
1923 ഫെബ്രുവരി അഞ്ചിന് ബെങ്ക്കുളുവിൽ ഹസൻ ദീൻ ചദിജ ദമ്പതികളുടെ മകളായി ജനിച്ചു .
ഇന്ദറപുര സുൽത്താനേറ്റിലെ മിനങ്ക്കബാഹു രാജവംശത്തിലെ ഒരു രാജ്ഞിയുടെ പിന്മുറക്കാരായിരുന്നു ഫത്മാവതി.
53കാരിയായ ഇങ്കിറ്റ് എന്ന സ്ത്രീയെ വിവാഹം ചെയ്തിരുന്ന സുകാർണോ ഫത്മാവതിയെ വിവാഹം ചെയ്യുമ്പോൾ അവർ കൗമാര പ്രായത്തിലായിരുന്നു.
ആദ്യം സുകാർണോയുടെ ഭാര്യ ഇങ്കിറ്റിന് ഭർത്താവിനെ ഒഴിവാക്കാൻ ആഗ്രഹമില്ലായിരുന്നു.
എന്നാൽ, രണ്ടു വർഷത്തിന് ശേഷം അവർ വിവാഹ മോചനത്തിന് സമ്മതിച്ചു.
തന്റെ പേര് നിലനിർത്താൻ പുതിയ ഭാര്യയിൽ തനിക്കൊരു കുട്ടിയെന്ന തന്റെ ആഗ്രഹം സഫലമാക്കുകയായിരുന്നു സകാർണോ.
1943ൽ ഫത്മാവതി സുകാർണോയുടെ മൂന്നാമത്തെ ഭാര്യയായി.
അടുത്ത വർഷം ആദ്യത്തെ കുഞ്ഞിന് ജന്മം നൽകി.
ആൺകുട്ടിയായിരുന്നു.
അവന് ഗുന്തുർ സുകർണോപുത്ര എന്ന് പേരിട്ടു.
ഗുന്തുർ എന്ന വാക്കിന് അർത്ഥം 'ഇടി (Thunder)' എന്നാണ്.